《建州梅仙坛》
宋代·释慧空

汉室中微竹生马，先生一尉何卑下。天门九重呼不闻，避时乃卑居山者。

朅来山间药道成，云轺高举风驭轻。大溪之南古坛在，空山落日秋蝉鸣。

我寓其邻喜清旷，时来送眼风烟上。遗丹存亡今不知，痴人且啖坛中泥。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。